Astúria

Astúrske kniežatstvo (špa. Principado de Asturias, skr. Asturias, ast. Principau d'Asturies, skr. Asturies) je provincia, jedno zo 17 autonómnych spoločenstiev a historické územie rozkladajúce sa na severe Španielska pri Biskajskom zálive. Metropolou Astúrie je Oviedo, najväčšie mesto je prístav Gijón. Úradné jazyky sú španielčina a astúrčina. V minulosti patrila k posledným baštám kresťanstva v Španielsku. Pre tento svoj historický význam má nasledovník španielskeho trónu automaticky titul astúrskeho princa. Referencie Pozri aj Astúrske kráľovstvo Iné projekty Commons ponúka multimediálne súbory na tému Astúria Wikislovník ponúka heslo Astúria